હિન્દુઓના તહેવાર નવરાત્રિ વિશે લાગણી દુભાય તેવી ટિપ્પણી કરનાર ખેડાના રૂસ્તમપુરાના ઈમામ મહેંદી હસનની મંગળવારે ધરપકડ કર્યા બાદ પોલીસ આજે તેને ઠાસરા કોર્ટમાં હાજર કરવા લઈ જઈ રહી હતી ત્યારે રાકેશ પટેલ નામની વ્યક્તિએ ઈમામને લાફો ઝીંકી કોર્ટ-સંકુલની બહાર ખેંચી જવાનો પ્રયાસ કર્યો હતો. પોલીસે રાકેશની અટકાયત કર્યા બાદ પાછળથી જામીન પર છોડયો હતો. કોર્ટના પ્રિન્સિપાલ સિવિલ જજ પી.વી. ભટ્ટે મેંહદી હસનને 14 દિવસની જ્યુડિશિયલ કસ્ટડીમાં મોકલવાનો હુકમ કર્યો હતો.